**До:** Извршен директор на СВН;

Началник на ОБКЛ;

 Началник на центар за обука на КЛ и ПКЛ;

 Началник на одделение за безбедност, сигурност и квалитет;

**Предмет:** извештај од спроведени симулациски вежби

Почитувани,

На усмен налог на началникот на ОБКЛ, а согласно упатствата добиени преку електронска пошта од извршниот директор на СВН, експертите за КЛ во ОБКЛ, Ненад Константиновиќ и Александар Гаврилов, инструкторите во ОБКЛ, Дејан Георгиев и Едмонд Калиќи, како и инструкторот во ЦО на КЛ и ПКЛ, Николет Тагарински, на ден 26.02.2018г., ги спроведоа симулациските вежби со DFL355.

Имено, согласно извршената анализа на сообраќајот од летната сезона 2017г., се увиде потреба од дополнително реструктуирање на постоечката секторска поделба во ОБКЛ, со што би се избегнало надминувањето на секторските капацитети во одредени случаи, и воедно би се намалила потребата за отварање на трет сектор во вакви случаи. За оваа проблематика има посебен извештај, за која е направена посебна безбедносна проценка.

Врз основа на оперативните потреби и како резултат на безбедносната проценка, се дојде до заклучок, дека е потребно пред донесување на конечна одлука за воведување на нова двосекторска/тросекторска граница, во симулирана околина да се изврши проверка на евентуалните оперативно/технички потешкотии кои при имплементација би можеле да се појават.

За таа цел, се спроведоа две симулациски двосекторски вежби на симулаторот во М-НАВ, и тоа вежбите 07 и 08 на LOWER и 09 и 10 на UPPER со DFL355.

По спроведување на вежбите, не се увидени никакви технички пречки, што значи дека не се очекуваат пречки и при имплементација на новопредложената секторска поделба. При извршување на вежбите, сите воздухоплови беа распределени на соодветниот сектор, дистрибуцијата на планот за лет се одвиваше според планираните и зададените вертикални движења на сите воздухоплови, без никакви значајни проблеми или потешкотии.

Во однос на оперативните последици се заклучи дека оваа новина претставува значајна промена, и заради безбедно менување на секторската граница потребно е истата промена да се извежба на претстојниот курс за освежување на знаењето, каде сите КЛ би можеле да ја увидат промената и сите промени во координација што би се случиле согласно новонастанатата секторска поделба.

Останува на центарот за обука на КЛ и ПКЛ да одлучи за бројот на вежби кои би биле доволни да се извежба оваа новина, но според досегашните искуства во минатото, како на пример при имплементирање на FRA, би се очекувало бројот на вежби да не е помалку од две вежби.

Со почит,

Александар Гаврилов, Николет Тагарински

Експерт за КЛ во ОБКЛ Инструктор во ЦО на КЛ и ПКЛ

Ненад Константиновиќ Едмонд Калиќи

Експерт за КЛ во ОБКЛ Инструктор во ОБКЛ

Дејан Георгиев Владимир Трпковски

Инструктор во ОБКЛ Началник на ОБКЛ

 Скопје,

29.02.2018г.